cyanic-selkie/wikianc huggingface dataset:
Knez
Por iso, o que podemos entender por príncipe (ou por duque) na Rusia ou na Serbia medievais, pode facer alusión a un rei, e o territorio que dito rei protexe ou dirixe que, en lugar de principado, podería referirse a un reino. Por exemplo, o ruso Княжество Московское, Kniázhestvo Mascóvscaie adoita interpretarse como Principado de Moscova ou Gran Ducado de Moscova, pero podería tratarse de Reino de Moscova. Este foi o nome do estado ruso que existiu desde os século XIV até o XVI, que foi o sucesor do Rus de Kíiv (tamén coñecido como Principado de Kiev) nos seus territorios setentrionais e o predecesor do Tsarato ruso (en ruso, Царство Русское, Tsárstv Rúskaie) que á súa vez precedeu ao Imperio ruso.
Eduardo Manuel Martín Losada
Vida persoal
Casou con Manuela Rodríguez Silva e foi pai de Carmen, Ismael e Salvador Martín Rodríguez.
Sociedade Alemá da Medalla de Arte
Funcionamento
Con ese fin, organiza exposicións, simposios e conferencias, promove a emisión de medallas e promove os contactos entre artistas, estudosos, afeccionados, fabricantes e comerciantes.
Premio Johann Veit Döll
A artesanía do gravado na localidade turinxia de Suhl ten unha historia centenaria. Medallistas de sona, como Johann Veit Döll, a familia Stockmar, Johann Balthasar Gass, Christoph Carl Pfeuffer e Friedrich Wilhelm Hörnlein traballaron para os gobernantes saxóns e prusianos e para a Ceca de Berlín, a Ceca Estatal de Saxonia e a corte do Tsar en San Petersburgo.
Algúns dos artistas galardoados con este premio foron: František Chochola (2002), Peter G. Güttler e Ralf Exner (2006), Hubertus von Pilgrim (2008), Arthur K. Grupp (2010).
Bandeira de Eritrea
Cores e simbolismo
A coroa de oliva e a póla na bandeira proveñen da primeira bandeira nacional de Eritrea usada entre 1952 e 1961, a coroa de oliveira foi adoptada da bandeira das Nacións Unidas e simboliza a paz.
Luís Soto
Traxectoria
Con catro irmáns, estudou o Bacharelato en Celanova e despois emigrou a Arxentina. Regresou e fíxose mestre, e deu clase en Buscalque (Lobios), Penosiños e Mondariz (1934-1936). Comezou a súa traxectoria política no PCE durante a II República Española. Logo do golpe de Estado do 18 de xullo de 1936 foi suspendido durante tres meses de emprego e soldo pola Comandancia Militar de Ourense. Agochouse disfrazado de crego en Vilanova dos Infantes. Despois pasou a Tourém (Portugal), e de aí a Lisboa e despois a Francia. Logo no exilio foi secretario de Castelao durante a súa viaxe aos Estados Unidos de América. Despois exiliouse en México, arribando a Nuevo Laredo o 18 de xullo de 1939. Tivo unha pequena participación na Revolución Cubana ao enviar o primeiro material médico os guerrilleiros de Serra Maestra. En 1960 autorizaron a súa entrada en España, pero en 1966 foi expulsado e non puido regresar ata a morte de Franco. Foi un dos fundadores da UPG en 1964, marchando dela en 1976 xunto con outros militantes para fundar a UPG-liña proletaria logo rebautizada como Partido Galego do Proletariado, partido marxista-leninista e independentista galego.
Teoría do caos
miniatura|dereita|250px|Atractor estraño de Lorenz En matemáticas e física, a Teoría do caos refírese ao comportamento de certos sistemas dinámicos non lineares que, baixo certas condicións, exhiben o fenómeno coñecido como caos, caracterizado maiormente pola sensibilidade ás condicións iniciais (véxase efecto bolboreta). Como resultado desta sensibilidade, o comportamento observado dos sistemas que se comportan como caóticos aparenta aleatorio, aínda que o modelo en si é determinista no senso de que está definido e non contén parámetros aleatorios. Como exemplos de tales sistemas pódese incluír a atmosfera, o sistema solar, as placas tectónicas, as turbulencias nos fluídos, a economía e o crecemento da poboación.
Galileo, Newton e Laplace
Cabe aquí unha observación: existen dúas formas ou tipos de ecuacións diferenciais: as ecuacións diferenciais lineares cuxa resolución é explícita, e as ecuacións diferenciais non lineares, cuxas resolucións en moitos casos son imposíbeis. Polo tanto ao encontrar no sistema gravitacional tales ecuacións, estas tornábanse imposíbeis de resolución.
Putrescina
A putrescina (ou butano-1,4-diamina) é unha substancia orgánica fedorenta do grupo das poliaminas coa fórmula NH2CH2)4NH2. Esta relacionada coa cadaverina, xa que ambas as dúas se orixinan pola degradación dos aminoácidos nos organismos vivos e nos cadáveres, e ambas son tóxicas a doses altas. Estas dúas poliaminas son as responsables en grande medida do cheiro da carne en putrefacción, pero tamén contribúen ao cheiro do mal alento e da vaxinose bacteriana. Tamén se atopan no seme e nalgunhas microalgas, acompañando a moléculas relacionadas como a espermina e espermidina.
Luc Ferry
Luc Ferry, nado en París no ano 1951, é un filósofo e exministro francés.
Carreira política
Estando no cargo, Ferry prohibiu o uso de símbolos relixiosos nas aulas.
Magna Grecia
A colonización
]] miniatura|Columnas dóricas do templo de [[Tarento.]] miniatura|Templo de [[Hércules en Agrigento (Akragas).]]
Chalota
Principais variedades
As variedades cultivadas en Francia agrúpanse en dous grupos: ascalonias ou chalotas cinsentas (échalotes grises), as máis apreciadas por seren as máis recendentes e as ascalonias ou chalotas rosadas (échalotes roses do tipo 'Jersey').
Taxonomía
ascalonicum: epíteto xeográfico que procede de Ascalón, vila de Israel onde se cultivaba.
Ayora
Entidades de poboación
A vila de Ayora ten os barrios de Los Altos, El Hueco, Santa Lucía, La Solana, Santa Bárbara, Los Corrales e Chichiles.
Baizana, Loroño, Zas
Baizana é un lugar da parroquia da Loroño no concello coruñés de Zas da Comarca da Terra de Soneira. Tiña 53 habitantes no ano 2018 segundo datos do Instituto Galego de Estatística dos cales eran 25 homes e 28 mulleres.
Iakov Iurovski
Asasinato da Familia Imperial
Todas as instrucións seguidas por Iurovski, foron emitidas polo Soviet dos Urais, que á súa vez as recibira de Iakov Sverdlov, dirixente do Soviet Central e amigo de Lenin. Tres días despois do asasinato dos Romanov, Iurovski reportou persoalmente a Lenin os sucesos daquela noite foi recompensado cun nomeamento na cheka de Moscova.
1932
Outros
Historia ano a ano
Antonio Blanco Solla
Traxectoria
Militante do PSOE. Coa República foi elixido concelleiro en Marín e segundo tenente de alcalde. Logo da dimisión do alcalde Agustín Rey Fonseca e do primeiro tenente de alcalde Joaquín Muíños Touza, foi designado alcalde en maio de 1931, permanecendo no cargo até outubro de 1934. Presentouse como candidato do PSOE ás eleccións de 1933 pola circunscrición de Pontevedra, mais non obtivo escano. Non se presentou nas listas da Fronte Popular ás eleccións de 1936. En 1936 foi reposto no cargo de alcalde de Marín. En abril foi elixido compromisario por Pontevedra para a elección do Presidente da República.
Conquista do Deserto
A posición tradicional das comunidades mapuche, tehuelche e ranquel sostén que se tratou dunha invasión ilexítima dos huincas arxentinos sobre territorios ocupados polos seus devanceiros.
Cozido à portuguesa
miniatura|250px|Cozido à portuguesa O Cozido à portuguesa é un cocido tradicional da cociña portuguesa, composto de diferentes vexetais e legumes cocidos xunto con algunhas carnes: principalmente de tenreira e porco. É un prato invernal de gran contundencia e moi enerxético que se serve quente.
Orde Teutónica
Estado Teutónico
A partir do ano 1308, ocuparon o conxunto de Prusia estendéndose ata Estonia. A devandita conquista incluía as rexións bálticas de Pomerania, Curlandia, Letonia, Estonia e Danzig, cidade esta que estivo baixo o seu xugo ata 1454. A orde contaba ademais con posesións en diferentes puntos do Sacro Imperio Romano Xermánico.
Sufriron fronte ao rei Ladislau II de Polonia e os lituanos unha tremenda derrota na batalla de Tannenberg en 1410, de modo que os territorios conseguidos pola Orde pasaron a mans polacas.
A finais do século XIV, a orde alcanzou o apoxeo do seu poder.
Minas de San Fins
Historia
miniatura|dereita|miniatura|Vista da explotación.
Elena Ballesteros
María Elena Ballesteros Triguero, coñecida como Elena Ballesteros, nada en Madrid, o 6 de xullo de 1981, é unha actriz española.
Nelson
O nome Nelson é de orixe celta, e disque se fixo famoso por mor de Horatio Nelson, mariñeiro e almirante inglés. Con todo sábese que Nelson foi o líder dunha tribo celta irlandesa, polo que o nome se tería usado dende moito antes.
Tratado de Verdún
miniatura|As divisións do [[Imperio carolinxio segundo o Tratado de Verdún (843). Este mapa había sufrir importantes modificacións co Tratado de Meerssen (870).]] Coñécese como tratado de Verdún o acordo celebrado entre Lotario I do Sacro Imperio Romano Xermánico, Lois o Xermánico e Carlos o Calvo, fillos de Ludovico Pío e netos de Carlomagno. Por este tratado, os tres irmáns puxeron fin a anos de hostilidades en que se enlearon debido á súa ambición de controlar a totalidade do Imperio carolinxio, o que foi permitido pola debilidade de seu pai.
Historia e características
O tratado tivo consecuencias políticas incalculábeis. Ademais de sepultar para sempre o soño dunha resurrección do Imperio romano en Europa Occidental (que sería infrutuosamente buscado polo Sacro Imperio Romano Xermánico), creou a semente do que despois serían as nacións de Francia ao oeste (o territorio de Carlos, que por primeira vez recibe esa denominación en vez do tradicional nome de Galia) e Alemaña ao leste (os dominios de Luís). No referente ao territorio de Lotario, este desintegrouse bastante rápido, nun novo tratado celebrado o ano 870 (Tratado de Meerssen).
Domingo Devesa Naveiro
Traxectoria
Embarcou moi novo para Cuba no porto de Santander. Traballou como xastre en Cienfuegos. Alí fundou en 1878 o periódico El Avisador Galaico, órgano oficial da Sociedad de Beneficencia de Naturales de Galicia de Cienfuegos con José Porrúa Valdivieso. Foi fundador do Partido Autonomista Cubano. Deixou unha colección de poemas inéditos en galego.
Heitor
O cadáver de Heitor
Unha vez morto, o corpo de Heitor foi lacerado polos aqueos, e posteriormente atado polos nocellos ó carro de Aquiles, que o arrastrou extramuros. Durante varios días, o corpo permaneceu exposto ó sol e os animais, pero, finalmente, o rei Príamo aventurouse ata a tenda de Aquiles e suplicoulle a devolución do corpo do seu fillo. Aquiles apiadouse e, a cambio dun rescate, entregou o cadáver de Heitor ó seu pai, que xa en Troia realizou os funerais.
Amaro (beato)
O periplo de Santo Amaro
Segundo relatan as crónicas, Santo Amaro era un nobre pío de Asia que vivía obsesionado coa idea de visitar o Paraíso. Con esta fin, preguntaba a todos os seus hóspedes sobre a maneira máis axeitada de chegar a el. Ao non recibir unha resposta satisfactoria abandonouse á desesperación e ao pranto, até que unha noite Deus se lle apareceu e reveloulle como acadar o seu obxectivo: construíndo unha barca e seguindo con ela o camiñar do Sol a través do Océano.
Unha vez partiron da illa, navegaron durante moito tempo sen saber onde estaban até que divisaron uns barcos que creron que poderían auxilialos. Mais cal sería a súa sorpresa que cando arribaron ás naves atopáronas invadidas por monstros que levaban os cadáveres ás profundidades: chegaran ao Mar Callado. Amaro non soubo nese intre como saír do transo, mais daquela aparecéuselle unha muller nunha visión que, acompañada doutras doncelas, dille de verter o contido dos pelellos de viño e aceite ao mar, e despois diso deberían enchelos de ar. Así fixeron os freires e o barco logrou saír do Mar Callado.
Porcentaxe
Obter un tanto por cento dun número
Alternativamente, nun método moi habitual outrora, constrúese unha regra de tres simple directa. Así, para calcular o 25 % de 150 faise a regra de tres: multiplícase cruzado e divide polo que queda só ou en conxunción co restado.
La Tierra Gallega
La Tierra Gallega foi o título de varias publicacións:
Kosmos 307
Kosmos 307 (Космос 307 en ruso), tamén denominado DS-P1-Yu Nº 26, foi un satélite artificial soviético lanzado o 24 de outubro de 1969 mediante un foguete Kosmos 2I desde Kapustin Yar.
Sceptrum Brandenburgicum
250px|miniatura|Sceptrum Brandenburgicum e Harpa Geogii.
Castellers de la Vila de Gràcia
O paso dos castells de 7 pisos aos de 8
A colla graciense conta tamén dende os seus primeiros meses de existencia cun grupo de grallers propio, que é tamén unha escola de grallas para todos aqueles que desexen tocar a gralla nas diferentes actividades dos castellers.
Pintos
O topónimo galego Pintos pode referirse a:
Pseudocódigo
Non hai ningún compilador ou intérprete de pseudocódigo informático, pero as similitudes coa maioría das linguaxes informáticas fano facilmente convertible.
Viño do Porto
Historia e características
O viño do Porto prodúcese nas vides do Val do río Douro, en Portugal. Antes do século XVII, esta rexión era xa coñecida polos seus viños, tintos e brancos, aínda que eran pouco consumidos fóra de Portugal. En 1678, Inglaterra e Francia entraron en guerra, ocasionando escaseza de viño no reino británico. Para facer fronte á escaseza, Inglaterra recorreu aos viños de Portugal, o seu aliado de tres séculos. O viño do val do Douro comezou a facerse popular en Gran Bretaña, máis que nada pola súa ubicuidade en tempos onde o viño francés era escaso ou inexistente. Unha versión sobre a orixe do viño do porto como se coñece actualmente, di que en 1678, comerciantes de Liverpool adoptaron unha técnica empregada nun mosteiro en Lamego para modificar o viño. Esta técnica consiste en engadir brandy ao viño durante a fermentación, interrompendo así o proceso de fermentado. O resultado é un viño con maior contido de alcol (ata 25 °G.L.), e con sabor máis doce, debido ao azucre remanente que non rematou de fermentarse.
Pseudocódigo
Secuenciais
As instrucións séguense nunha secuencia fixa que normalmente vén dada polo número de liña. É dicir, as instrucións execútanse de arriba cara abaixo.
Deportivo Galicia
Historia
Foi fundado en 1960, despois de que se fusionasen as tres sociedades galegas de Caracas, o Centro Gallego, o Lar Gallego e a Casa de Galicia, formando a Hermandad Gallega. A súa unión supuxo tamén a fusión do Deportivo Celta (creado en 1949 e que militaba na Primeira División) co Centro Gallego, dando orixe ao Deportivo Galicia Fútbol Club. O nome do equipo elixiuse de entre varias opcións tras unha votación nunha festa con gaitas.
En 1963 disputou por primeira vez a Primeira División. Comezou a súa andaina na máxima categoría cun empate fronte ao Deportivo Italia por 1-1. Ao remate da primeira fase o equipo ocupaba a segunda posición empatado a puntos co primeiro, o Tiquire Flores. Con todo, na segunda fase perdeu todos os partidos, rematando finalmente cuarto.
Nos anos 1966 e 1967 acabou subcampión da Primeira División, e conquistou as súas dúas primeiras Copas Venezuela, derrotando na final da primeira delas á UD Canarias e na segunda ao CD Portugués. En 1969 gañou a liga, superando por un punto a Valencia FC e Deportivo Italia, e conquistou tamén a Copa, despois de derrotar na final de novo á UD Canarias. En 1970 revalidou o título de liga, derrotando na final ao Deportivo Italia.
Analoxía do reloxeiro
David Hume
David Hume (1711-1776) ofreceu varios das máis memorables críticas filosóficas á analoxía do reloxo formulada primeiramente por diversos autores e posteriormente por Paley, antes de que se desenvolvese a teoría de Darwin da evolución. As súas críticas poden dividirse en tres grandes aspectos:
Charles Darwin
Darwin repasou as implicacións dos seus descubrimentos na súa autobiografía:
Hoyo de Manzanares
Ten unha poboación estable de 7.457 habitantes (INE 2008), cifra que aumenta no verán debido á afluencia de familias con segunda residencia nesta localidade, aínda que esta tendencia é cada vez menor ao instalarse de forma permanente moitas familias.
O municipio atópase dentro do Parque Rexional da Cunca Alta do Manzanares que, cunha extensión de 52.796 hectáreas, foi creado pola Comunidade de Madrid en 1985. Ademais, este espazo é Reserva da Biosfera desde o 15 de febreiro de 1993, e está catalogado como Lugar de Importancia Comunitaria en cumprimento da Directiva de Hábitats.
MAX Asia
MAX Asia é unha canle de HBO que emite para diversos países de Asia filmes de terror, acción, misterio e suspense, a súa sede está na oficina de Time Warner Asia en Singapur.
Historia
A canle estableceuse como Cinemax Asia o 1 de xaneiro de 1992 como complementaria a HBO Asia, en 2009 adoptou o seu actual nome.
Hoyo de Manzanares
Academia Militar e Campo de Tiro
En Hoyo de Manzanares atópase situada a Academia de Enxeñeiros e a Escola Militar de defensa NBQ así como o campo de tiro 'El Palancar' que ocupa boa parte da Serra de Hoyo.
Rego (revista)
Custo
A revista tiña un amplo alcance en canto aos diversos lugares nos que se tiña a posibilidade de a mercar.
Carácter político e aspiracións
A pesar da súa curta duración, foi un importante foco de publicacións de carácter galeguista. Defendía ideas como o nacionalismo galego, a igualdade entre pobos, o antiimperialismo, a radicalización do proceso revolucionario, a normalización do idioma galego, o anticolonialismo, etc. publicando textos de diferentes autores, de entre os cales algúns defendían que se non se constrúe un Estado Galego, a lingua chegará a desaparecer.
Tipo de publicacións
É interesante destacar que na publicación número 2 hai un apartado dedicado a Castelao, titulado do «Frases do libro de Daniel Castelao "Sempre en Galiza"» e que por outra banda existe tamén un apartado chamado “Poemas de autores galegos pro Che Guevara”. Polo tanto está vixente a corrente ideolóxica do comunismo a pesar dos difíciles tempos para as persoas que seguían estas correntes.
Ácido gamma-aminobutírico
Aínda que quimicamente o GABA é un aminoácido, non é un alfa-aminoácido como os aminoácidos proteinoxénicos e nunca forma parte das proteínas.
Estrutura e conformación
O GABA encóntrase principalmente en estado de zwitterión, é dicir, cos grupos carboxilo e amino ionizados. A súa conformación depende do ambiente no que se atope. En fase de gas, está moi favorecida unha conformación moi pregada a causa da atracción electrostática entre os seus dous grupos funcionais. A estabilización é de arredor 50 kcal/mol, de acordo cos cálculos da química cuántica. En estado sólido, a conformación é máis estendida, presentando unha conformación trans no extremo amino e unha conformación gauche no extremo carboxilo. Isto débese ás interaccións de empaquetado coas moléculas veciñas. En solución, hai cinco conformacións diferentres posibles, algunhas pregadas e outras estendidas, como resultado dos efectos da solvatación. A flexibilidade conformacional do GABA é importante para a súa función biolóxica, xa que pode unirse a diferentes receptores con distintas conformacións. Moitos análogos do GABA con aplicacións farmacéuticas teñen estruturas máis ríxidas para controlar mellor a unión aos receptores.
Copa da UEFA 2008-09
A Copa da UEFA 2008–09 foi 38ª edición da segunda competición continental de fútbol a nivel de clubs en Europa, organizada pola UEFA. Esta tempada foi a derradeira desta competición no formato da Copa da UEFA, coñecéndose desde 2009 como UEFA Europa League. O campión foi o Shakhtar Donetsk (que logrou o seu primeiro título), ao impoñerse ao Werder Bremen na final.
Bríxida de Irlanda
Vida
O pai de Bríxida foi un rei pagán escocés, a nai foi unha escrava cristiá, bautizada por San Patricio. Foi chamada así segundo a deusa dos celtas: "Brigid".
Autoridade Portuaria de Vigo
A Autoridade Portuaria de Vigo é o organismo responsábel do porto de Vigo. Ten a súa sede na praza da Estrela de Vigo. Antes de ter a denominación actual foi coñecida como Xunta de Obras do Porto de Vigo e mais como Xunta do Porto e Ría de Vigo.
Bríxida de Irlanda
Vida
A súa festividade celébrase o 1 de febreiro. Dende o último terzo do século XX xurdiu unha controversia sobre a evidencia histórica de Bríxida, establecendo que once persoas coas que Bríxida estivo asociada son presentadas de forma independente en distintas fontes, que sitúan a súa morte en torno ao ano 523 (nos Anais de Tigernach e o Chronicon Scotorum) e o seu nacemento contra o ano 451 (unha data calculada a partir dunha idade suposta de 72 anos no momento da súa morte.
Ademais as diversas biografías escritas por diferentes autores fornecen feitos conflitivos sobre a súa vida. Tres desas biografías concordan en que a súa nai era unha escrava na corte de seu pai, Dubhthach, un rei de Leinster.
Algúns historiadores suxestionan que a historia de Santa Bríxida foi sincretizada con riscos da deusa pagá Brigid. Segundo a historiadora medievalista Pamela Berger, os freires cristiáns tomaron a antiga figura da deusa nai e trasladaron o seu nome e funcións nunha contrapartida cristiá.
Frédéric Bazille
Traxectoria
Bazille naceu en Montpellier, Hérault, (Languedoc-Roussillon), no seo dunha familia protestante de clase alta. Na súa xuventude comezou a interesarse pola pintura despois de coñecer algúns dos traballos de Eugène Delacroix.
Citocromo c oxidase
Recibe un electrón de cada unha das catro moléculas de citocromo c da cadea, e transfíreos a unha molécula de oxíxeno, convertendo o oxíxeno molecular en dúas moléculas de auga, para o cal se une a catro protóns procedentes da fase acuosa do interior da mitocondria. Ademais transloca catro protóns a través da membrana, axudando a establecer unha diferenza na cantidade de protóns a cada lado da membrana, creando un potencial electroquímico na membrana que se utilizará para activar a ATP sintase (fosforilación oxidativa) para que produza ATP, molécula na que se almacena enerxía.
Estrutura
O complexo é un grande complexo proteico de membrana que consta de varios grupos prostéticos metálicos e 14 subunidades proteicas en mamíferos. Nos mamíferos, 11 das subunidades orixínanse en xenes nucleares, e tres son sintetizadas na propia mitocondria. O complexo contén dous grupos hemo, que forman parte dun citocromo a e un citocromo a3, e dous centros con cobre chamados CuA e CuB. O citocromo a3 e o CuB forman un centro binuclear que é o sitio onde se produce a redución do oxíxeno. O citocromo c, que é reducido polo compoñente precedente da cadea respiratoria (o complexo do citocromo bc1 ou complexo III), colócase preto do centro binuclear CuA e cédelle un electrón, o que fai que se oxide de novo a citocromo c Fe3+. O centro binulear CuA reducido cede agora un electrón ao citocromo a, que á súa vez pasa un electrón ao centro binuclear citocromo a3-CuB. Os dous ións metálicos deste centro binuclear están separados 4,5 Å e coordinan un ión hidróxido (OH-) no estado oxidado completo.
Os estudos de cristalografía de raios X da citocromo c oxidase indican que ten unha infrecuente modificación postraducional, que enlaza o C6 da Tyr(244) e o ε-N da His(240) (coa numeración do encima bovino). Xoga un papel vital para capacitar ao centro binuclear citocromo a3- CuB para aceptar catro electróns durante a redución do oxíxeno molecular a auga. Antes pensábase que o mecanismo de redución implicaba un intermediato peróxido, que se cría que orixinaba a produción de superóxido. Pero o mecanismo que se acepta actualmente consiste nunha rápida redución de catro electróns que implica a rotura inmediata dun enlace oxíxeno-oxíxeno, evitando calquera intermediato que puidese formar superóxido.
Ensamblaxe
O sitio onde ocorre a ensamblaxe do complexo crese que é preto dos complexos transportadores da membrana interna e externa da mitocondria ou TIM/TOM, onde os intermediatos do complexo están accesibles para unirse ás subunidades importadas do citosol. Os hemos e os cofactores están inseridos nas subunidades I e II. As subunidades I e IV son as que inician a ensamblaxe. Outras subunidades poden formar subcomplexos intermediarios que máis tarde se unen a outros para formar o complexo da citocromo c oxidase (COX). Durante as modificacións post-ensamblaxe, o encima é dimerizado, o cal é necesario para a acción activa/eficaz do encima. Os dímeros están conectados por unha molécula de cardiolipina.
Inhibición
O cianuro, sulfuro, azida, e monóxido de carbono únense á citocromo oxidase e inhíbena, o cal produce a asfixia química das células. O metanol convértese en ácido fórmico, que tamén inhibe o mesmo sistema da oxidase.
Localización subcelular e presenza en sitios extramitocondriais
A citocromo c oxidase ten 3 subunidades que están codificadas no ADN mitocondrial. Destas 3 subunidades codificadas nas mitocondrias, dúas foron identificadas en localizacións extramitocondriais. No tecido pancreático acinar, estas subunidades foron atopadas en gránulos de cimóxeno. Ademais, na pituitaria anterior, atopáronse cantidades relativamente grandes destas subunidades en gránulos secretorios de hormona do crecemento. A función extramitocondrial destas subunidades da citocromo c oxidase non foi aínda caracterizada. Ademais de nas subunidades da citocromo c oxidase, observouse tamén localizacións extramitocondriais en moitas outras proteínas mitocondriais. Isto indica a posibilidade de que existan mecanismos específicos aínda non identificados para a translocación de proteínas desde as mitocondrias a outros destinos celulares.
Jimmy Chamberlin
Biografía
Chamberlin formouse como batería de jazz e tocou en numerosos conxuntos locais antes de unirse a The Smashing Pumpkins pouco despois da súa formación en 1988.
Roque Pesqueira Crespo
Traxectoria
Estudou o bacharelato en Ourense e despois retornou a Ponteareas. Entre 1886 e 1888, residiu en Madrid. Regresou a Galicia e licenciouse en Dereito. Cando tiña sobre trinta anos aprobou as oposicións de rexistrador da propiedade e foi rexistrador de Xinzo de Limia, Vilamartín de Valdeorras, Ponteareas (1912), Valls (1925), Terrasa (1928) e Tortosa. Posteriormente residiu en Barcelona. Publicou poemas en O Tio Marcos d'a Portela, Galicia Moderna, O Antroido, Galicia. Revista Regional, A Fuliada, Café con Gotas, Galicia Humorística, Álbum Literario, Galicia Recreativa, A Monteira, El Independiente, El Regional, Revista Gallega, Gaceta de Galicia e El Eco de Galicia. Escribiu nove relatos: "ir por lan e...", "Males da emigración", "Os fillos do pescador", "A orella do demo", "No moiño", "idilio", "Hay que tempos", "Amores bulrados" e "Marcelo". Tamén redactou artigos, tanto en galego como en castelán, nos que defendía e exaltaba a lingua galega.
Billy Corgan
Regreso de The Smashing Pumpkins
No ano 2005 Corgan publicou un anuncio a páxina completa en dous grandes xornais de Chicago (The Chicago Tribune e The Chicago Sun-Times) revelando o seu desexo de reformar The Smashing Pumpkins. Varios días despois, Jimmy Chamberlin aceptou o ofrecemento de Corgan de reunirse.
O 20 de abril do 2006 a páxina oficial da banda confirmou que o grupo estaba en proceso de reunión. Os Pumpkins pasaron no estudio a meirande parte do 2006 e o principio do 2007, realizando o seu primeiro concerto despois de 7 anos o 22 de maio do 2007, con Ginger Pooley (baixo) e Jeff Schroeder (guitarra) substituíndo a Wretzky e Iha. O novo álbum, Zeitgeist, lanzouse nos Estados Unidos o 10 de xullo dese ano, estreándose no número 2 das listas da Billboard. A banda xirou exhaustivamente o resto do 2007 e o 2008, editando tamén o EP American Gothic e os sinxelos "G.L.O.W." e "Superchrist". Chamberlin deixaría o grupo en marzo do 2009, e Corgan elixiu continuar adiante co nome.
Abdul Kalam
Presidente da India (2002-2007)
En 2002 Kalam resultou elixido o 11º Presidente da India co apoio tanto do partido gobernante, o Bharatiya Janata, como do principal da oposición o Congreso Nacional Indio. Foi o terceiro xefe do estado musulmán da India, logo de Zakir Husain e Fakhruddin Ali Ahmed. A súa elección foi interpretada como un intento por superar a violencia intercomunitaria no estado de Gujarat e a cuestionada inacción do executivo do Bharatiya Janata. Durante a súa presidencia, Abdul Kalam gozou de grande popularmente e foi coñecido como o "presidente do pobo".
Alsacia-Lorena
Historia antiga e medieval
Arredor desta época, o poder central de Alemaña diminuíu despois de anos de aventuras imperiais en terras italianas, o que cedeu a hexemonía en Europa a Francia, que tiña un poder centralizado dende fai tempo. Francia iniciou unha agresiva política de expansión cara ó leste, primeiro cara ós Ríos Ródano e Mosa, e cando esas fronteiras foron acadadas, cara ó Rin. En 1299 incluso propuxeron unha alianza matrimonial entre a irmá de Filipe IV de Francia e o fillo de Alberte I de Habsburgo, con Alsacia como dote; porén, o acordo nunca realizouse. En 1307, o pobo de Belfort foi fretado polos Condes de Montbéliard.
Historia moderna
Esta situación prevaleceu até 1639 cando a maior parte de Alsacia foi conquistada por Francia para previr que caera en mans dos Habsburgo de España que querían un camiño libre cara as súas valiosas e rebeldes posesións nos Países Baixos. Isto ocorreu no maior contexto da Guerra dos Trinta Anos. Así, en 1646, acosados polos inimigos e para gañar liberdade de movemento en Hungría, os Habsburgo venderon o seu territorio de Sundgau (parte da Alta Alsacia) a Francia, que o ocupara, pola suma de 1,2 millóns de táleros. Deste xeito, cando as hostilidades por fin cesaron en 1648 co Tratado de Westfalia, a maior parte de Alsacia foise a Francia, con algúns pobos permanecendo independentes. As estipulacións do tratado respecto a Alsacia foron extremadamente bizantinas e confusas; pénsase que isto foi intencionadamente para que nin o rei de Francia nin o emperador xermano puideran ter un forte control sobre a rexión, pero que un se enfrontara ó outro, deste xeito asegurándolle un pouco de autonomía a Alsacia. Os partidarios desta teoría sinalan que as estipulacións do tratado foron escritas polo plenipotenciario imperial Isaac Volmar, o antigo chanceler de Alsacia.
República Independente de Alsacia-Lorena
O 11 de novembro, o Armisticio con Alemaña (Compiègne) foi firmado, rematando a guerra. O mesmo día, o Réxime de Estrasburgo proclamou a República Independente de Alsacia-Lorena. O Parlamento de Landtag proclamouse a si mesmo o "Consello Nacional de Alsacia-Lorena" e a única autoridade legal do estado. Ó vindeiro día, o Consello Nacional tomou o mando de tódalas funcións do Statthalter e da Secretaría do Estado, e proclamou a soberanía de Alsacia-Lorena. Eugen Ricklin e Jacques Peirotes estaban ó cargo.
Segunda Guerra Mundial
Despois de que Francia fora derrotada na primavera de 1940, a área foi administrada dende Berlín polos nazis até que foron derrotados en 1945. Durante a ocupación, tódolos habitantes de idade militar eran propensos a ser chamados a servizo militar obrigatorio no exército alemán, e nalgúns casos dentro dalgunha represión contra os cidadáns franceses durante a segunda guerra mundial (por exemplo a Matanza de Oradour-sur-Glane).
Historia contemporánea
O goberno francés levou a cabo, de acordo coa súa tradicional política lingüística, unha campaña para suprimir o emprego cotián do alemán. Tanto o idioma alemán como o dialecto local Elsässisch foron prohibidos por un tempo na vida pública (nomes de rúas e cidades, administracións oficiais, o sistema educativo etc). En grande medida debido a esta política, Alsacia-Lorena é hoxe en día moi francesa en lingua e cultura. Poucos mozos falan alsaciano agora, malia que o alemánico que é moi semellante sobrevive na beira oposta do Rin, en Baden-Württemberg, e especialmente en Suíza.
Botón direccional
miniatura|120px|Botón direccional. O botón direccional, tamén coñecido como cruz direccional, pad direccional ou D-pad, é o controlador dixital de direccións en forma de cruz que posúen os gamepads das consolas de videoxogos. Aínda que foron en parte desprazados polas pancas analóxicas, continúan a estar presentes mesmo nas consolas da última xeración.
Castro de Boado
O Castro de Boado é un poboado castrexo situado no lugar do Castro, na parroquia de Boado (Mesía).
Teatro de Tampere
En 1982 a institución abriu unha nova sala, o Frenckell Teatteri, situado na antiga propiedade industrial preto do distrito de Finlayson.
Camille Pissarro
Jacob Abraham Camille Pissarro, nado en Charlotte Amalie, San Tomé, Illas Virxes, o 10 de xullo de 1830 e finado en París o 13 de novembro de 1903, foi un pintor impresionista francés.
Traxectoria
A obra de Pissarro, que abarca todos os xéneros, está representada no Museo de Orsay de París e en case todos os museos de arte moderna do mundo. Como profesor tivo como alumnos a Paul Gauguin, Paul Cézanne, o seu fillo Lucien Pissarro e a pintora impresionista estadounidense Mary Cassatt.
Bríxida (deusa)
Orixe e toponimia asociada
En irlandés antigo Brigit (ˈbrɪʝɪdʲ) pasou a escribirse coma Brighid no irlandés moderno. A forma antiga pasou ao inglés coma Bridget, e ao galego antigo coma Brigida (hoxe escrito Bríxida). Estaría tamén relacionado o nome da deusa celta Brigantia, loada na Gran Bretaña e a Gallaecia.
Gamma (homónimos)
Gamma pode referirse a:
Teoría celular
Historia
Outro alemán, o médico Rudolf Virchow (1821-1902, interesado na especificidade celular da patoloxía (só algunhas clases de células parecen implicadas en cada enfermidade) explicou o que se considera o segundo principio: toda célula se orixinou a partir doutra célula, por división desta.
Dinastía Qing
A Dinastía Qing foi derrubada pola Revolución Xinhai, cando a emperatriz Dowager Longyu abdicou no último emperador, Puyi, o 12 de febreiro de 1912.
Tierra Gallega (A Coruña)
Historia e características
En 1914 Santiago Casares Quiroga asumiu a dirección do periódico, que defendeu o autonomismo galego, renegando do vello federalismo. Mantivo unha liña neutral ante o conflito da primeira guerra mundial, o que provocou un enfrontamento cos partidarios de que o periódico apoiase os aliados.
Juan López de Uralde
miniatura|Juan López de Uralde, no centro, nunha comparecencia do partido político Equo en Santiago de Compostela. Juan "Juantxo" López de Uralde, nado en Donostia en 1963, é un activista, ecoloxista e político vasco.
As Cernadas, Lira, Salvaterra de Miño
Poboamento e arquitectura
miniatura|Cruceiro na fraga das Cernadas|300px ‎ A maior parte das vivendas tradicionais eran moi humildes, terreas, e con muros de cachotaría de granito. Unhas catro casas contaban con sobrado, dúas delas, como a antiga escola (hoxe en ruínas), con bos muros de cantaría de granito. A casa tradicional segue o esquema da casa galega do viño, con adega e cortes na planta terrea, e cociña e cuartos sobrado, ao que se accede grazas a unha escaleira exterior con solaina, patín ou corredor.
Historia e cultura
Sábese que no lugar da Fraga, onde hoxe se atopa o cruceiro, aserrábase leña dende antigo para a construción de carros, trabes etc. Polo que había un foxo no chan e dous homes traballaban cunha serra grande, un no buraco e outro arriba. Por iso o étimo Cernadas podería vir de cerne.
As lendas na cultura popular foron moi abundantes. Salienta a lenda do forno da moura, que segundo os veciños, unha vella moura andaba cuns pitos no lugar das pozas do Regueiro da Vila. Disque ás veces aínda se escoitan os polos piando.
Ponte... nas ondas!
Actividades
Neste contexto, impulsada polas primeiras proclamacións das Obras Mestras do Patrimonio Oral e Inmaterial, promóvese a primeira Candidatura do Patrimonio Inmaterial Galego-Portugués.
Castelo de Mesía
Historia
No 1858 a construción conservábase intacta. Só dous anos máis tarde, o poeta Ángel Corzo, nunha carta persoal comenta que:
Morcego rateiro grande
Hábitat
É unha especie tipicamente cavernícola, que utiliza como refuxios, covas, minas ou calquera tipo de cavidade subterránea, tamén se atopa en faiados e sotos, sobre todo en Europa central.
The Way of the Fist
Reedición de 2008
O disco reeditouse e publicouse de novo o 13 de maio de 2008. Esta nova edición contiña tres novos temas, "Never Enough", "Stranger than Fiction", e unha versión acústica de "The Bleeding".
IES de Ribadeo Dionisio Gamallo
Dende o curso 2014/2015, a partir dunha indicación de Roberto Rodríguez, estableceuse a tradición de facer unha conferencia inaugural do curso.
Consenso
Consenso versus decisións por votación
O consenso é, deste xeito, obtido polo feito de que ambas as partes ceden, concordan e discordan, obtendo un resultado final diferente do inicial tomado como punto de partida, producindo beneficios e perdas comúns a ambas as partes ou ata mesmo coa formación dunha nova solución, que incorpore a suma de ambas posicións. As partes buscan os obxectivos en común das súas propostas, dialogan para definilos, negocian os trocos, tentando manter os mellores puntos e desfacéndose dos que consideran peores ou menos importantes.
Cres
Historia
Logo da caída de Napoleón, Austria, unha vez máis toma o control da illa durante 100 anos, durante este tempo vemos o aumento da economía da illa, con oliveiras, salvia e outras plantas converteronse en clave para o éxito da illa. Ao final da primeira guerra mundial, co Tratado de Rapallo, asinado en 1920, a illa foi entregada ao dominio italiano. Isto durou ata 1947, cando as illas, xunto coa Península de Istria, asignáronse a Croacia.
Lago Vrana
miniatura|dereita|200px|Lago Vrana Cres ten un lago de auga doce, que está moi ben vixiado e ilegal para nadar e pescar nel. É a fonte de subministración de auga da illa e tamén da veciña Lošinj. É un dos máis profundo dos lagos de auga doce en Europa Oriental, que descende 76 metros no seu punto máis profundo (> 50 m por baixo do nivel do mar).
Chuuk
miniatura|Illas Chuuk
Historia
miniatura|Na dereita, un vello vestido tradicional masculino de Truk. O vestido inclúe aretes, cinto, suéter sen mangas téxtiles, pulseiras. Circa 1930
A lenda do indomable
Foi estreada en galego pola Televisión de Galicia o 25 de decembro de 2001.
Batalla de Mediolanum
Bandos enfrontados
Así, é máis probable que os alamanos fosen só uns poucos milleiros, pois esta non era a migración dun pobo enteiro senón unha expedición de saqueo integrada unicamente por guerreiros.
Guadalupe Sabio
Guadalupe Sabio Buzo, nada en Badaxoz o 4 de xuño de 1977, é unha científica e profesora española, directora dun grupo de investigación no Centro Nacional de Investigacións Cardiovasculares (CNIC) do Instituto Carlos III de Madrid.
Consola (videoxogos)
dereita|miniatura|250px|[[Super Nintendo]]
Zamburiña
Descrición
A especie foi descrita en 1758 por Linneo na 10ª edición do seu Systema Naturae baixo o nome de Ostrea varia.
John Legend
Biografía
Tamén participou no álbum "How I Got Over (2010)" do grupo de rap americano, The Roots.
Lingua luxemburguesa
O luxemburgués (en luxemburgués Lëtzebuergesch, en alemán, Luxemburgisch, en francés Luxembourgeois) é unha lingua xermano-occidental falada en Luxemburgo. Foi adoptada como idioma oficial en 1984. Fálase tamén en pequenas partes de Bélxica, Francia e Alemaña, así como por algúns descendentes de inmigrantes luxemburgueses dos Estados Unidos e Transilvania, Romanía (Siebenbürgen). Hai uns 300.000 falantes de luxemburgués en todo o mundo.
Quimiosmose
Ecuacións
ΔGp é a enerxía libre de Gibbs da síntese do ATP,
Quimiosmose en plantas
Ademais da quimiosmose mitocondrial, nas plantas as reaccións da fase luminosa da fotosíntese xeran enerxía mediante quimiosmose. Nos tilacoides, a clorofila perde electróns ao ser excitada ou enerxizada pola luz. O electrón é transportado por unha cadea de transportadores de electróns á vez que estes bombean protóns cara ao interior do tilacoide, onde se acumulan (xunto cos procedentes da rotura da auga na fotólise da auga da fotosíntese). Os electróns recólleos o NADP+ (que forma NADPH). A auga cédelle á clorofila os electróns que perdeu ao darlle a luz, e neste proceso a molécula de auga rompe (fotólise) xerando oxíxeno (que se desprende) e protóns (que contribúen ao gradiente do tilacoide). A acumulación de protóns dentro do tilacoide xera un potencial de membrana; estes protóns saen a través da ATP sintase da membrana tilacoidal, que se activa xerando ATP. Este proceso coñécese como fotofosforilación.
Rafael Souto
Traxectoria
Na segunda metade da década de 1940 incorporouse ás categorías inferiores do Nacional, o equipo máis importante do Uruguai. Debutou co primeiro equipo en 1952, e conquistou ese ano o campionato de primeira división, formando dianteira con Jorge Enrico, Julio Pérez, Javier Ambrois e o tamén descendente de galegos Héctor Rial. Xogou dous anos máis en Nacional, obtendo dous subcampionatos de liga e a Copa Montevideo de 1953.
Regresou logo ao Uruguai, onde estivo ata agosto de 1958, momento no que chegou a Galicia para fichar polo Deportivo da Coruña por dúas tempadas. Fíxoo por recomendación do tamén uruguaio Dagoberto Moll, a quen coñecera na súa etapa no Elche e que regresou ese ano ao Deportivo xunto con Oswaldo. Disputou 18 partidos co club coruñés en Segunda División e marcou 4 goles, perdendo a titularidade fronte a Amancio. Ao remate da tempada o club decidiu reducir o cadro de xogadores desfacéndose dalgúns futbolistas con fichas altas, sendo Souto un deles, polo que acabou aí a súa etapa no Deportivo.
Peso (moeda)
En América
miniatura|[[Peso arxentino|Peso arxentino de 1881, tamén coñecido como patacón]] Logo da secular denominación de “peso” nas colonias españolas de América e en Filipinas para a o real de oito, que se cuñaba moi abundantemente nas súas casas de moeda (Lima, México, Santiago, Potosí etc.), dada a abundancia deste metal, á medida que foron acadando a súa independencia, ao longo do século XIX, a maioría destes novos países mantivo a denominación para as súas respectivas moedas nacionais, con idéntica métrica pero introducindo xa o sistema decimal, que aínda se descoñecía na metrópole. miniatura|[[Peso mexicano|Peso mexicano de prata de 1869]] Algúns deses países cambiaron, co tempo, a súa denominación, aínda que mantiñan inicialmente a métrica do peso español; noutros estados, porén, o peso segue a ser hoxe a denominación da moeda nacional.
Optoelectrónica
Na Galiza actualmente existe a especialidade de Optoelectrónica no seo da carreira de Física na universidade de Santiago de Compostela, e hai varios grupos de investigación que a traballan nas tres universidades do país.
Murallas Reais de Ceuta
O foso de San Filipe divide o conxunto monumental en dúas partes, á vez que divide tamén en dúas partes á cidade de Ceuta. Estas están unidas por tres pontes que o cruzan, dous no extremo norte e un no extremo sur da canle. Este foso caracterízase por ser navegable para pequenas embarcacións, o que acurta o camiño entre a baía norte e a baía sur da cidade, xa que de non existir este paso deberíase rodear a península de Almina.
A Praza
O topónimo A Praza pode referirse a varios lugares de Galicia:
Exiptoloxía
O primeiro coñecemento de Exipto
No século XV publicáronse en Europa os Hieroglyphica de Horapollo, unha obra do século IV de pretendida orixe exipcia con explicacións simbólicas duns douscentos xeróglifos. Tamén se publicou o Corpus Hermeticum, colección de tratados filosóficos dos primeiros séculos cristiáns con ideas exipcias mesturadas con neoplatónicas. Ambos os dous textos confirmaban a crenza dos gregos na superior sabedoría dos exipcios.
No século XVI, os anticuarios comezaronse a interesar polos obxectos exipcios, moitos dos cales foran importados para o culto popular de Isis desde os comezos do Imperio Romano, e apareceron xa nas primeiras publicacións de antigüidades, xunto cos obeliscos. A finais deste século iniciáronse as visitas na procura de antigüidades, como as de Pietro della Valle. Trouxéronse momias exipcias, manuscritos coptos etc. As viaxes fixéronse máis frecuentes, dada a maior apertura o Imperio Otomán, e realizábannas moitas veces relixiosos (capuchinos, dominicos e xesuítas).
A partir de 1880
A comezos do século XX, F.L. Griffith e Wilhelm Spiegelberg realizaron os avances máis grandes na compresión das escritas demótica, cursiva e na lingua dos Períodos tardío e grecorromano; Adolf Erman estudou as fases máis antigas da lingua exipcia; En 1927, sir Alan Gardiner publicou unha gramática do exipcio do Imperio Medio que aínda hoxe é a referencia. En 1944, H. J. Polotsky publicou un estudo revolucionario dalgúns aspectos da gramática exipcia e copta; o dicionario de Adolf Erlman e Hermann Grapow, en once volumes (1926-1953), é tamén a obra de referencia.
O Servizo de Antigüidades de Exipto, ou Consello Supremo das Antigüidades de Exipto, fundado por Auguste Mariette, tivo como primeiro funcionario exipcio a Ahmed Kamal (1849-1932), que traballou no Museo do Cairo e realizou numerosas escavacións. Desde 1952 ambos os dous organismos están en mans exipcias. O Servizo ten escavado máis que ningunha outra institución. O responsábel actual é Zahi Hawass.
Asociación de Mariscadoras de Moaña
Esta asociación traballa en todas as praias de Moaña, dende a Ponte de Rande ata Cangas. A praia con mellores condicións é a praia da Xunqueira.
Plaqueta
Cambios de forma
As plaquetas activadas cambian de forma para facerse máis esféricas, e formaren pseudópodos na súa superficie, tomando unha forma estrelada.
Adhesión e agregación
As plaquetas activadas adhírense por medio da glicoproteína (GP) Ia ao coláxeno que quedou exposto polos danos endoteliais. A agregación e a adhesión actúan xuntas para formar o tapón (callo) de plaquetas. Durante a agregación estimúlase a contracción dos filamentos de miosina e actina das plaquetas, reforzando máis o coágulo.
Recontos altos e baixos
A transfusión só se usa xeralmente para corrixir os recontos infrecuentemente baixos de plaquetas (normalmente por debaixo de (10–15)×109/L). A transfusión está contraindicada na púrpura trombocitopénica trombótica, xa que aumentaría a coagulopatía. En pacientes que están sendo operados cirurxicamente, un nivel baixo de 50×109/L está asociado cunha hemorraxia cirúrxica anormal. Cando os niveis están por debaixo de 80×109/L evítanse os procedementos de anestesia rexional como a anestesia epidural.
Os recontos de plaquetas normais non son unha garantía dun funcionamento normal. Nalgúns estados, aínda que haxa cantidades normais de plaquetas, estas son disfuncionais. Por exemplo, a aspirina interrompe a función plaquetaria de forma irreversible (para as plaquetas afectadas) ao inhibir o encima ciclooxixenase 1 (COX-1), e, por tanto, a hemostase normal. As plaquetas resultantes son incapaces de producir nova ciclooxixenase porque non teñen ADN (non teñen núcleo). O funcionamento normal das plaquetas non se recupera ata que cesa o uso da aspirina e boa parte das plaquetas afectadas foron substituídas por outras novas, o cal pode tardar unha semana. O ibuprofeno, outro AINE (en inglés, NSAID), non ten un efecto de tan longa duración sobre as plaquetas, polo que a función plaquetaria volve a ser normal en só 24 horas, e tomar ibuprofeno antes da aspirina ás veces pode previr os efectos irreversibles da aspirina. A uremia, que é unha consecuencia da insuficiencia renal, leva a unha disfunción das plaquetas que pode mellorar pola administración de desmopresina.
Enfermidades
Entre os trastornos que orixinan unha redución do reconto de plaquetas están:
Trastornos que afectan á sinalización das plaquetas:
José María Silva Fernández
Traxectoria
Fotografou a varias personalidades, como Juan Domingo Perón, Luis Alberto de Herrera, Mariano Mores, Alberto Candeau, José Belloni, León Felipe etc. En particular Carlos Gardel foi un dos seus máis fieis clientes e amigos, alcumábao "Silvita".
Maynard James Keenan
Infancia e formación
As referencias ao seu código de honra "non mentirei, enganarei, ou roubarei, ou tolerarei a aqueles que o fagan", incluídas no tema "Intolerance" do álbum Undertow probablemente deriven desta experiencia, ao igual que o nome da banda, Tool (ferramenta, nome que lle daban na academia aos novos recrutas).